《感寓 其二十六》
明代·童轩

艳色天下重，不以今古殊。明妃倾国容，如何嫁单于。

有貌不足恃，有才当自愚。士衡遭杀戮，元礼成羁缧。

君看冥冥鸿，人生反不如。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。